૧૧ જુલાઇ ૨૦૧૬ના દિવસે ઉનાથી ૨૦ કિ.મી. દૂર આવેલા મોટા સમઢિયાળા ગામે સીમમાં ૪ દલિત યુવાનો મૃત પશુઓનું ચામડું ઊતારતા હતા ત્યારે જીવતી ગાયને કાપતા હોવાનું સમજીને? ગૌરક્ષાની પ્રવૃત્તિ ? સાથે સંકળાયેલા છથી વધુ શખસોએ ચારેયને અર્ધનગ્ન કરીને માર મારી, ગાડી પાછળ બાંધીને ઢસડ્યા હોવાની ફરિયાદ વશરામભાઇ બાબુભાઇ સરવૈયા દ્વારા અપાતા ઊના પોલીસ દ્વારા આઇપીસીની કલમ ૩૦૭ (હત્યાનો પ્રયાસ), ૩૯૫ (ગુંડાગીરી કરવી), ૩૨૪ (સશસ્ત્ર માર મારવો), ૩૨૩ (માર મારવો), ૫૦૪ (ગેરકાયદે મંડળી રચીને જૂથ હુમલો કરવો), જીપી એક્ટ કલમ 135 અને એટ્રોસીટી 3(2) 5 મુજબ એ જ દિવસે સાંજે ૧૯:૩૦ વાગ્યે ગુનો નોંધવામાં આવ્યો હતો. આ ઘટનાનો વિડીયો સોશ્યલ મીડિયા પર વાયરલ થયો હતો. જે ગાડીની પાછળ ચારેય દલિત યુવાનોને બાંધવામાં આવ્યા હતા તે ગાડી નં. DD.03.F.1294 હતો. ગાડી પર પ્રેસિડેન્ટ, ગીર સોમનાથ જિલ્લા શીવસેના લખેલું હતું. આ અત્યાચારનો ભોગ બનનારા યુવાનોના નામ વશરામભાઇ સરવૈયા, રમેશભાઇ સરવૈયા, બેચરભાઇ સરવૈયા અને અશોકભાઈ સરવૈયા હતા. પ્રારંભે કુલ છ વ્યક્તિઓ સામે ગુનો દાખલ થયો હતો તે આરોપીઓના નામ પ્રમોદગીરી રમેશગીરી (રહે. સીમર તા. ઊના), બળવંત ધીરુભાઈ (રહે. ઊના), રમેશ ભગવાનભાઈ (રહે. સામતેર), રાકેશ (રહે. ઊના ભીમપરા), રસિક (રહે. ઊના ભીમપરા) અને નાગજી ડાહ્યાભાઈ આહીર (રહે. બેડીયા તા. ગીર ગઢડા) હતા.

આ ઘટનાનો પડઘો દેશભરમાં પડ્યો હતો. બીએસપી સુપ્રીમો માયાવતીએ સંસદમાં આ બનાવ અંગે અસરકારક વિરોધ કર્યો હતો. સૌપ્રથમ ૨૦ જુલાઇ ૨૦૧૬ના દિવસે ગુજરાતના તત્કાલીન મુખ્યમંત્રી આનંદીબેન પટેલ મોટા સમઢિયાળા ગામે દોડી ગયા હતા અને ભોગ બનેલા ચારેય યુવાનોને ₹ ૪-૪ લાખની સહાયની જાહેરાત કરવામાં આવી હતી. ત્યારબાદ કોંગ્રેસના નેતા રાહુલ ગાંધી, આપના નેતા અરવિંદ કેજરીવાલ, મહિલા દલિત નેતા માયાવતી સહિતના નેતાઓએ મુલાકાત લીધી હતી.
વિરોધ પ્રદર્શન અને રેલીઓ
ઊના દલિત અત્યાચાર ઘટના
પોલીસ જવાનનું મૃત્યુ
દલિત અત્યાચારની અન્ય ઘટનાઓ